R5dwMg/zh-wiki-yue-long huggingface dataset:
《非分熟女》，係2019年上畫嘅港產片，由蔡卓妍、吳慷仁、吳浩康、葉童、劉永、林德信、談善言、何慕詩、太保、岑珈其、郭奕芯主演，曾翠珊執導。故仔講個女主角結婚四年都重係處女，後尾識到個男人打破佢嘅性障礙。
《我的少女時代》，粵文意思係我嘅少女時代，係一套2015年台灣電影，由宋芸樺、王大陸、李玉璽、簡廷芮領銜主演，陳玉珊執導。故仔背景係1990年代，講嘅都係校園愛情嗰類嘢。呢套戲係繼《那些年，我們一起追的女孩》之後，另一套喺華人地區大賣嘅台灣電影。
呢度列出2020年由湖南衛視首播嘅戲劇節目同綜藝節目。2020年嘅節目將喺湖南衛視同湖南衛視高清頻道同步播出。而喺新媒體方面，芒果TV會繼續實行版權分銷制度。部分節目除咗會喺芒果TV上線播出外，亦會喺其他影片網站上線播出。
呢度列出2021年由湖南衛視首播嘅戲劇節目同綜藝節目。2021年嘅節目將喺湖南衛視同湖南衛視高清頻道同步播出。而喺新媒體方面，芒果TV會繼續實行版權分銷制度。部分節目除咗會喺芒果TV上線播出外，亦會喺其他影片網站上線播出。
喺呢隻歌出之前，李佩玲參加過《華人星光大道》第二季同《中國新歌聲》第一季。佢參加完比賽之後就覺得好大壓力，而呢隻歌嘅歌名都象徵佢想搵返嗰種自由嘅感覺，所以佢想憑住呢隻歌去解壓。所以歌詞有句「困境中找自由，夜空中找盡頭 ，我會走到最後」就講咗佢嘅心聲。
《再見你一次》係TBS電視台周日劇場《仁者俠醫》嘅主題曲，都係繼NHK連續電視小說《天花》主題曲《抬頭仰望無名天空》後，隔咗五年再次做電視劇主題曲。《唇與唇》就係新日本石油電視廣告「MOTOR OIL」嘅搭配歌。
《再見你一次》喺Oricon日榜攞到最高第6，第一個禮拜銷量達到15804份做咗嗰個禮拜第9名，並攞到Oricon週榜最高第9位嘅成績。呢次係繼第18張單曲《Royal Chocolate Flush》以嚟進入Oricon公信榜頭十嘅成績。
而喺《日本告示牌》，《再見你一次》攞到日本熱門100金曲榜第3同單曲實體銷售排行榜第9。截至2018年11月，喺MISIA嘅YouTube頻道，《再見你一次》係收睇次數第2嘅音樂錄影，僅次喺第7張單曲《Everything》。
由2018年計起《再見你一次》已經出咗超過九年，但因為一部卡拉OK翻唱影片而重新入咗排行榜，該翻唱影片喺2018年11月上傳至YouTube，影片內容講緊一個女人「春先」被朋友灌咗13杯酒並接住唱歌，由於春先唱歌前後嘅反差，令影片嘅收睇次數喺十日內突破480萬。
CD1收錄5隻全新歌曲，CD2收錄15首從出道以嚟對孫燕姿有特別意義嘅舊作。專輯喺2003年8月22號發行，發行日前預購者可憑專屬下載密碼喺華納唱片嘅官方網站下載未收入CD嘅新歌《夢想天空》。專輯嘅豪華版加送影像光盤一張，內容係「孫燕姿 The Moment 出道關鍵時刻」紀錄片，長大約50分鐘。
呢張唱碟收錄咗12隻歌。呢張唱碟12隻歌分咗4章，分別係「赤」、「藍」、「青」、「白」，4種獨立顏色。第一章「赤」嘅歌有《敘 》、《別》、《觥籌》。第二章「藍」嘅歌有《Saochi Boy》、《着陸》、《耳盲》。
兩個都係讀沖繩縣立讀谷高等學校，而且係同級，不過佢哋去到高二因為同班先至識得。玉城千春喺初中已經寫歌，後尾佢知金城綾乃彈琴好叻，就搵佢聽下自己作品，而金城就好開心咁同佢填埋簡譜。之後兩個放咗學就成日去音樂室夾歌。
高中畢業之後，玉城千春就入咗長崎衛斯理仁大學讀短期中文。而金城綾乃就留返響沖繩讀醫務有關嘅專門學校。響讀書期間，因為大家要分開同埋第日都可能各奔前程，所以想去錄音室錄低佢嘅作品畀兩人自己留念。點之去錄好之後，錄音師見佢哋嘅作品好正，就叫佢哋不如獨立發行出一隻單曲碟，響沖繩度買。
2011年，佢憑住為電影《翻滾吧！阿信》嘅配樂入圍第48屆金馬獎最佳原創電影音樂獎。2013年，佢憑住為電影《總舖師》嘅配樂入圍第50屆金馬獎最佳原創電影音樂獎。2014年，佢憑住為電影《十二夜》嘅配樂入圍第51屆金馬獎最佳原創電影音樂獎。
《What a Wonderful World》係由Bob Thiele同George David Weiss寫嘅。第一次由Louis Armstrong錄製，喺1967年以單曲形式發行。隻歌喺英國嘅榜單最高排過第一。
路易斯岩士唐，美國爵士樂音樂家。岩士唐係20世紀最出名嘅爵士樂音樂家之一，稱之為「爵士樂之父」。佢以個人魅力同成日創新，將爵士樂由新奧爾良地區帶到全世界，變成廣受大眾歡迎嘅音樂。 岩士唐早年以吹奏小號出名，後嚟佢以獨特嘅沙啞嗓音成為爵士歌手入面嘅表表者。
2007年，參加湖南衛視《快樂男聲》攞咗南京賽區冠軍、全國第5名而出道。2008年，出首張EP專輯。2014年，為湖南衛視《我是歌手》第二季茜拉嘅芒果經紀人。2017年，為湖南衛視《歌手2017》杜麗莎嘅音樂合夥人。
呢張專輯銷量突破五十萬張。呢隻碟入面嘅《挪威的森林》亦係伍佰&China Blue最令人熟悉嘅歌，而《Last Dance》喺2019年就被揀做電視劇《想見你》嘅插曲，同專輯出嘅時間差24年，上咗KKBOX風雲榜2020華語單曲週榜前三名。
Roxanne Joy Seeman，係美國詞曲作家。佢同Billie Hughes、Philip Bailey、Phil Collins、Earth, Wind & Fire、Barbra Streisand、Bette Midler、The Sisters of Mercy、The Jacksons同埋張學友藝人合作嘅歌而出名。
隻歌喺2016年11月7號推出第二個新版本。呢隻歌主要係講城市漂泊者嘅心聲。呢隻歌嘅MV揀咗喺西安同北京嘅鼓樓度拍。佢有為呢隻歌拍咗套MV，喺片尾仲有逃跑計劃、蘇運瑩、許巍、鄭鈞、莫西子詩等藝人出鏡。
《放射性》係美國樂隊Imagine Dragons嘅歌。呢隻歌收錄喺細碟《Continued Silence》同錄音室專輯《Night Visions》。呢隻歌喺2012年10月9號派去現代搖滾電台，之後喺2013年4月9號派去當代電台。
Imagine Dragons係嚟自美國內華達州拉斯維加斯嘅流行搖滾樂隊。呢隻樂隊有主唱Dan Reynolds、結他手Wayne Sermon、低音電結他手Ben McKee同鼓手Daniel Platzman。
Alexander Junior Grant，又叫Alex da Kid或者by.ALEXANDER,，係英國音樂製作人、詞曲作家同時裝設計師。佢為唔同藝人寫過唔同風格兼好紅嘅單曲而受認可，例如Dr.
Dre嘅《I Need a Doctor》、Nicki Minaj嘅《Massive Attack》、B.o.B同Hayley Williams合唱嘅《Airplanes》、Eminem同Rihanna合唱嘅《Love the Way You Lie》、Diddy同Dirty Money同埋Skylar Grey合唱嘅《Coming Home》、Imagine Dragons嘅《放射性》、Cheryl嘅《Under The Sun》。
佢喺美國加州Forestville長大，之後喺El Molino中學畢業。佢讀中學嗰陣，佢繼續喺爵士三人組到繼續學低音電結他，之後就影響咗佢去伯克利音樂學院讀書。佢喺伯克利讀書嗰陣，佢已經同咗之後組嘅樂隊Imagine Dragons成員Wayne Sermon同Daniel Platzman一齊表演結他。
2011年，佢被Wayne Sermon邀請加入Imagine Dragons。佢嗰陣棄讀咗伯克利音樂學院最後一個學期嘅嘢去加入樂隊。佢請埋Daniel Platzman做鼓手去組樂隊。而樂隊就慢慢攞到本地嘅認可，例如「Best CD of 2011」、「Best Local Indie Band 2010」）、「Las Vegas' Newest Must See Live Act」，同時樂隊都上咗佢哋嘅軌道。
Daniel Coulter Reynolds，係美國男歌手、詞曲作家、音樂製作人。佢係樂隊Imagine Dragons嘅主唱。2011年，佢出咗細碟《Egyptian – EP》 。佢係詞曲作家名人堂Hal David Starlight獎嘅得獎者。
佢第一次接觸到Dan Reynolds係喺猶他州嘅夜總會到聽完佢嘅表演，之後佢就揾咗Dan Reynolds去講佢對音樂有興趣。Dan Reynolds就請佢加入樂隊同搬去拉斯維加斯住。佢之後就請咗Ben McKee加入樂隊做低音電結他手、請咗Daniel Platzman做鼓手，佢之後喺Ben McKee嘅邀請下仲請咗佢喺伯克利音樂學院嘅朋友做咗最尾一個加入樂隊嘅成員。
喺拉斯維加斯，佢哋喺嗰到表演同提高佢哋嘅技藝，當做住旅館嘅活動。喺2010年嘅Vegas Music Summit Headliner，佢哋樂隊慢慢上咗軌道。2011年11月，佢哋同Interscope Records簽約，開始同製作人Alex da Kid合作。
愛的形狀，係日本歌手MISIA同Greeeen錄嘅歌。隻歌喺2018年7月31號由Ariola Japan數碼發行，而實體單曲喺2018年8月22號發行。隻歌由Greeeen填詞同作曲，而Seiji Kameda負責編曲同監製。
Jane Taylor首英文詩The Star喺1806年出版，收響Rhymes for the Nursery本書入便。本書係Jane Taylor同佢大家姐Ann Taylor嘅詩集。而首詩本身，喺用咗聯句來表達。
海豚音係一種聲樂嘅發聲方式，係人類可以發出最高嘅音，由於呢種聲好似哨咁，所以叫哨音。而海豚音呢個俗稱，係因為呢種音同海豚嘅 2000 赫茲至 10 萬赫茲波長高頻超聲波好似，不過實際上並去唔到海豚個赫茲。
Dreams Come True係日本一個長壽嘅流行樂團，第一張專輯響1989年上市。佢哋嘅音樂混合好多種流行音樂風格。1995年大賣兩百萬張嘅偶像劇主題曲「Love Love Love」係佢哋嘅音樂生涯嘅高潮。
生物科長喺1992年2月成立，出道前喺神奈川縣海老名市、厚木市等地進行街頭演唱。2003年8月25號首次推出地下專輯《誠に僭越ながらファーストアルバムを拵えました…》，去到2006年3月15號首次發行出道單曲《SAKURA》，隨即成爲日本名曲。
米希亞喺1978年7月7號日本長崎出世，受到阿媽鍾意美國流行音樂、老豆鍾意爵士樂嘅影響，11歲就決心做歌手並立志要喺20歲以前出道。喺15歲，被電影修女也瘋狂2中女歌手Lauryn Hill & Tanya Blount唱嘅His Eye Is On The Sparrow震撼。
佢喺高中時參加過好多選秀，但都落選。直到高中時代17歲向黑人聲樂家學習發聲訓練後，唔單止被發掘潛力，歌唱功力仲大幅進步。佢喺小學就想做歌手，但一直冇機會。直至1997年5月喺家鄉福岡參加試演會，佢天使咁嘅聲線引起大家注意，識咗BMG FUNHOUSE JAPAN A&R嘅工作人員，並受肯定。
唱片公司製作人即刻被米希亞吸引，覺得佢係日本少數可以將黑人R&B音樂詮釋到咁好嘅人，即刻簽咗佢，請佢去東京發展，亦為佢嘅音樂之路開咗平坦大道。佢唱到超過三個八度音，唱過經典海豚音歌《LOVING YOU》。
2000年、幫由松島菜菜子、堤真一主演嘅富士台電視劇《大和拜金女》創作嘅主題曲「Everything」單曲CD唔單止喺第一個禮拜排行冠軍后座，短短幾個禮拜就破百萬銷售，嗰個劇嘅高收視率除創咗當時收視紀錄，重係日本史上前十大，CD最終累計銷量有200萬。
2001年，同美夢成真合作，出《I miss you～時を越えて～》。同年10月，從ARTISTA JAPAN會社轉換唱片公司到Avex旗下設立嘅Rhythmedia Tribe。喺呢間唱片公司幾次出最佳銷量嘅專輯。
2008年5月26號－27號，佢參加MDGs搞嘅公益演唱會「Africa Benefit Live Yokohama」。10月，發起非營利性團體「Child AFRICA」，以幫助世界各地嘅貧困兒童得到應有嘅教育。
一係多數集中喺每年11月至第二年1月份嘅巡迴演唱會，特色係每年都設計唔同主題，設計出精密複雜嘅舞台裝置同服裝造型。例如2003年KISS IN THE SKY巡迴演唱會，以大型折疊飛機機翼去呼應主題。
2004年MARS & ROSES就以火紅色同太空盔甲風格服裝襯托出「火星」同「玫瑰」情境。INTO THE LIGHT就已經係佢演唱會經典招牌歌曲，透過由下而上射向觀眾嘅強力燈光，同噴出超過10米高嘅亮面彩帶將演唱會氣氛帶到最高潮。
通常冬季音樂會嘅名叫做「THE TOUR OF MISIA」，副標題通常係嗰年出嘅專輯名。米希亞從1999年開始就做呢類型嘅冬季巡迴演唱會到而家，得2006年冇搞。另外贊助廠商從2001年開始由日本寬帶供應商OCN所讚助。
其次係唔定期搞嘅星空演唱會，時間係每年6月至8月。特色係用唔插電嘅樂器喺場地較細嘅音樂廳或者戶外舉辦，雖然喺舞台效果方面差過冬季巡迴演唱會，但呼應日本夏日祭典氣氛，以濃厚嘅音樂性，營造出浪漫星空嘅情調，每場都爆滿。
每次嘅星空音樂會都有唔同主題，例如2003年搞嘅星空音樂會II係以情歌做主打，2006年搞嘅星空音樂會III以音樂嘅動感做主題，2007年夏季嘅星空音樂會IV嘅副標題係CLASSICS，以非洲風格加上弦樂器為主奏嘅主題。
2012年夏天開始嘅一夜會員限定演唱會，喺富士山山腳下嘅河口湖搞。演唱會嘅特點係舞台由燭光包圍，將「愛與和平」嘅主題同佢歌聲相融。2013年同時間段再次開始三場同系列演唱會，並計劃喺2014年搬去香港搞。
The Amazing Race深圳衛視版係深圳衛視喺佢當地嘅The Amazing Race版節目嘅第一季比賽，有8個唔同關係嘅雙人隊嚟比賽。節目從2014年7月21號到2014年11月23號拍，真正播出時間係2014年10月17號到2014年12月19號。
去到2003年，佢以Fiona Fung嘅名義，憑《Proud of You》呢支英文廣告歌開始被人注意，呢首歌就係容祖兒嗰首《我的驕傲》同《揮着翅膀的女孩》嘅原曲嘞，呢首歌連日本歌手藤田惠美亦都翻唱過。
佢另一首知名歌《Shining Friends》都好多人識，呢隻亦係無綫電視劇《當四葉草碰上劍尖時》嘅主題曲，女子組合2R都有翻唱，而Cookies就改編咗做中文版叫《眼淺》。四葉草嘅第二輯《赤沙印記@四葉草.
喺佢做幕前發展之前，佢無出過個人唱片，淨係得《Proud of You》同《Shining Friends》收錄喺雜錦碟《TV Magic》，重有《Forever Friends》就收錄喺精選碟《True Colors》。
2013年，領匯宣布收回海富街市，當時引起咗唔少風波，有商戶形容喺租約問題上被領匯欺騙，而呢個計劃亦令到當區居民要買餸嘅話，就要去到比較遠嘅大角咀同旺角街市。亦有商戶尋求當區區議員嘅陳偉強幫忙，但陳偉強就被批評潛水，而當時協助商戶嘅余德寶，去到1年半後接受訪問嘅時候，亦批評陳偉強有出賣居民之嫌。
2019年10月，政府用《禁蒙面法》應付逃犯條例所引發持續嘅民間示威活動。陳偉強批評有關規例刑罰過輕，認為要用暴動罪重判喺逃犯條例參與社運嘅違法示威者，言論引起學生不滿。喺10月8號，佢同學生理論，結果俾百幾個學生包圍成個課室指罵佢。
佢當時自己冇出聲講嘢，但之後聲稱自己被非法禁錮，並形容學生做「暴徒」。之後，香港專上學院嘅學生會會見校方代表，批評陳偉強言辭失當兼中傷學生，唔配教書，又質疑陳唔能夠持平對待唔同政見嘅學生。校方之後表示，基於學生學習利益，嗰個學期會先暫停陳嘅課堂教學。
中國共產主義青年團係個中國共產黨組織，前身係1920年8月響上海成立嘅中國社會主義青年團。1922年5月，受中國共產黨嘅指示，改組成全國統一嘅組織。1925年1月，中國社會主義青年團改名做中國共產主義青年團。
明信片，舊時廣東話叫做甫士咭，係一種信，寫嘅嘢無封埋，乜人都睇到，所以叫明信，而佢係咭一張，所以叫片。甫士咭來自係英文Postcard音譯，意思郵咭。明信片係一張咭，一面有畫或者相，另一面就留返來寫字。
密紋唱片係一種每分鐘33⅓轉嘅乙烯基材料做嘅唱片，一般直徑係10或12英寸。密紋唱片喺1948年推出，喺1988年激光唱片被廣泛應用前一直係唱片音樂嘅首選發行形式。密紋唱片用模擬方式錄音。1970年代同1980年代，隨住微處理器同計算機技術等嘅進步，數碼錄音先真正變到可行。
杜麗娘喺夢裏面邂逅書生柳夢梅之後傾心相愛，萬分思念之下，鬱鬱寡歡，最後竟然傷心到死咗。死咗之後，佢老豆杜寶喺去淮陽升官做安撫使之前，將杜麗娘埋葬喺後花園既一棵梅樹下面，然後修建咗一座梅花庵。杜麗娘既靈魂繼續揾佢既夢中情人，冇幾耐書生柳夢梅上京考試，路過住咗喺梅花庵。
喺梅花庵，柳夢梅遇見杜麗娘既遊魂，然後發展咗人鬼戀。杜麗娘既靈魂嚟到地府，判官查過生死冊之後，發現佢命不該絕，而且命中注定有一段姻緣，所以就放佢返人間。而柳夢梅喺殿試度考中咗狀元。最終幾經波節之後，杜麗娘同柳夢梅有情人終成眷屬，終於可以結婚。
《桃花扇》寫既係明末發生喺南京既愛情故事，故事既背景接近真實既歷史，細節上做咗啲藝術加工。故事既主線係秦淮河名妓李香君同士夫夫侯方域既悲歡離合，側面描繪咗南明王朝亡國既歷史，同埋當時南京城既社會情況同生活現實。
李香君原本姓吳，出生喺明末蘇州既官宦之家，老豆係東林黨人，被魏忠賢陷害，家道中落。孤苦無依既李香君，俾秦淮名妓李貞麗收養做義女，改姓李，後嚟李香君喺養母調教之下，成為「秦淮八艷」之一。佢雖然生活喺煙花之地，但係仍然堅持追求真正既愛情。
《長生殿》係清朝早期劇作家洪昇喺公元1688年寫好既劇本，佢參考咗唐朝詩人白居易既長詩《長恨歌》、陳鴻既傳奇故事《長恨歌傳》同埋元朝劇作家白樸既雜劇《唐明皇秋夜梧桐雨》，講咗個是唐玄宗同埋楊玉環兩個人既愛情故事。
清代初期，好多文人喺佢哋既作品度影射同埋探索明朝滅亡既教訓，吳偉業既《秣陵春》、洪昇既《長生殿》同埋孔尚任既《桃花扇》就係代表作。《長生殿》重點描寫咗唐朝天寶年間皇帝李隆基同埋楊貴妃兩個人過度淫侈既生活，最終俾國家帶嚟咗巨大既災難，導致王朝幾乎覆滅。
個古仔講唐玄宗寵倖佢既貴妃楊玉環，成日顧住同佢一齊玩，將佢既族兄楊國忠封做右相，將佢既三個姐妹都封做夫人。但係後來唐玄宗又去寵倖楊貴妃既妹妹虢國夫人，又私召梅妃，呢啲嘢令到楊貴妃好唔開心。不過最終兩個人都係和好，仲喺七夕嗰夜喺長生殿對住牛郎織女星發誓話佢哋兩個永遠都唔會再分開，呢個古仔就係白居易《長恨歌》裏面講既「七月七日長生殿，夜半無人私語時」。
因為唐玄宗成日同楊貴妃玩，唔理政事，又寵信楊國忠同埋安祿山，後嚟安祿山造反，唐玄宗同埋隨行既官員逃離長安。到咗陝西既馬嵬坡，好多官兵都強烈要求處死罪魁禍首楊國忠同埋楊貴妃，唐玄宗迫不得已，叫楊貴妃上吊自盡。
呢部劇本採用咗五代後周王仁裕寫既筆記小說《開元天寶遺事》既故事大綱，以李楊既愛情做古仔既主線，穿插咗社會同埋政治既演變。一方面，歌頌李楊「精誠不散」既愛情，另一方面，又如實咁反映出李楊愛情所造成既嚴重後果。
北京城裡面幾乎家家戶戶都會唱《長生殿》既其中一啲唱段，就好似吳舒鳧講既咁「愛文者喜其詞，知音者賞其律，以是傳聞益遠。蓄家樂者攢筆競寫，轉相教習。優伶能是，升價什佰。他友游西川，數見此演，北邊、南越可知已」，《長生殿》既一啲片段俾各種劇種既劇作家改編，例如梅蘭芳既京劇《貴妃醉酒》。
公元1689年，洪昇因為喺佟皇后既喪期內，仍然繼續演出《長生殿》，俾康熙革咗職，要佢返鄉下，呢單嘢仲連累咗五十人左右，包括查嗣璉等。公元1704年六月初一，洪昇喺浙江吳興，夜晚飲醉酒，落咗落水，浸死咗，呢啲就係所謂既「可憐一曲長生殿，斷送功名到白頭」。
要記得，中國音樂嘅音階同西方音樂喺十二平均律之下嘅音高並非完全相等，｢凡｣ 嘅音高比十二平均律嘅fa音略高，大約介乎fa同fi之間，｢乙｣ 嘅音高比十二平均律嘅ti音略低，大約介乎十二平均律嘅ti同te之間。
右圖係Old McDonald Had a Farm呢首歌嘅工尺譜。節拍來講，強拍叫「板」或者「拍」，弱拍叫「眼」或者「叮」。「板」用「 。」或者「×」來標記，「叮」用「 · 」或者「、」來標記。而若果嗰一板冇音，就叫「底板」，用「×」來標記。
數白欖嘅內容大多數都係以諷刺時弊為主，又或者會舒發一吓對某啲嘢嘅感受，有時會講吓當朝嘅政事，有時又會講吓城中大小嘅熱門話題，因此每逢親有人係街頭度數白欖，啲路經嘅途人都會停低落嚟圍觀，重會加入埋一齊吹吓水，冷嘲熱諷一吓。
如果有睇過香港電影明星周星馳嘅喜劇作品《唐伯虎點秋香》，劇中有一段戲都有玩形式類似嘅數白欖，不過佢嘅版本係一個誇張版。而另外一個喺香港算係好多人聽過嘅，以中國醫學為基礎嘅中藥補健食品廣告，亦都有用數白欖嚟做宣傳，其中一句「…鋤得多，傷氣力，消耗一定要補充，唔想失威悲到極…」更加係耳熟能詳。
查達斯，又或者譯查理達斯，係源自 18 世紀匈牙利嘅一種民間舞曲同民俗舞，通常係攞嚟喺社交場合嗰度男女成雙成對噉跳嘅。喺節奏上，一首查達斯嘅音樂會用 2/4 或者 4/4 拍號，帶有切分音，最大特徵係開頭速度好慢，跟住速度會突然間變快。
佛蘭明歌係源自 18 世紀尾西班牙南邊安達盧西亞地區嘅一種音樂、歌曲同舞蹈，深受當地摩爾人同猶太人影響，仲吸收咗大量羅姆人藝術特性。佛蘭明歌相當有影響力，對歌劇等嘅演藝都有造成影響。到咗廿一世紀初，好似美國同日本等地都有開學校專門教佛蘭明歌相關嘅藝術。
佛蘭明歌嘅歌有得再細分做幾種，當中 cante jondo 係最強烈嗰種，出咗名有啲音樂會用到一段節拍 12 吓拍子呢種極端嘅節奏，例如第 3、6、8、10 同 12 吓拍子強，拍號上會係混合 6/8、3/4 或者 12/8，而且 cante jondo 啲歌喺主題上會表達死亡同絕望等強烈哀怨嘅情緒。
普卡－個名據講嚟自捷克文 Půlka，即係捷克文一半噉解－係盛行於歐洲同英文圈等地嘅一種民間舞曲同舞蹈。普卡源於 19 世紀上半橛嘅波希米亞，打後喺 1840 年代响巴黎嘅舞會同舞台嗰度出咗名，大受歡迎傳去歐洲各地區以至美國，而例如人稱「華爾茲之王」嘅約翰施特勞斯二世都有作咗多首普卡樂曲。
1952年，王福齡移居香港。早期主要創作流行曲。無幾耐即加入邵氏電影公司，並為好多電影處理電影歌曲及配樂，包括紅樓夢、白蛇傳、王昭君、楊乃武與小白菜、潘金蓮、喬太守亂點鴛鴦譜、雙鳳奇緣、蝴蝶盃、寶蓮燈、魚美人、西廂記、三更冤、魂斷奈何天、女秀才、金石情、新陳三五娘、三笑、金玉良緣紅樓夢，幾乎成為邵氏嘅御用作曲家。
王福齡製作相當嚴謹，創造過唔少經典旋律。王福齡以不了情攞到第九屆亞太影展最佳主題曲特別獎。歌曲風行東南亞各地，更被翻譯成多國語言。後來，王福齡憑住《藍與黑》、《山歌戀》攞到第十一屆亞太影展最佳音樂獎。
故事講述國家安全局探員萬飛喺一次約旦任務意外中，頭部中槍。由於子彈攞唔返出嚟，影響神經系統，身體隨時會癱瘓。阿媽話佢其實佢重有一個阿哥萬陽，於是萬飛決定到吉隆坡搵失散多年嘅阿哥。點知萬飛發現，萬陽係當地一個通緝犯。
兄弟相認，但就因為身份對立而產生矛盾。萬陽阿爸萬天為咗幫萬陽逃避警方追捕而中槍身亡，而萬陽個女萬長勝就俾歹徒挾持，後來更成為病毒研究嘅實驗品。於是，萬飛同萬陽一齊對付涉案嘅國家安全局隊長Sean，設法救返長勝同被挾製造病毒嘅醫學博士……
呢個係台灣創作歌手周杰倫嘅音樂作品一覽表。佢喺1997年參加咗一個選秀節目獲得阿爾發音樂總經理吳宗憲發掘。喺2000年發行佢嘅第一張唱碟《Jay》，然後除咗2009年同2013年之外，佢每年都會發行一張大碟。
喺2004年，佢發行咗佢嘅第七張大碟《七里香》，據國際唱片業協會統計，呢張唱碟喺全球銷量年度排名第42名，同時周杰倫第一次獲得世界音樂大獎「大中華區最暢銷藝人」獎，然後2006年《依然范特西》、2007年《我很忙》、2008年《魔傑座》連續三年都嬴咗呢個獎。
喺2007年，佢同方文山、楊峻榮共同建立唱片公司杰威爾音樂，同阿爾發音樂一樣，唱碟由台灣索尼音樂娛樂代理發行。喺2012年，發行佢嘅第12張個人大碟《12新作》，其他唱碟喺中國大陸地區銷量共2400萬張。
阿爾發音樂股份有限公司係台灣一間音樂製作公司。前身係台灣藝人吳宗憲成立嘅阿爾發企劃等公司，喺2002年俾友茂實業股份有限公司收購，然後改名為阿爾發音樂，由資深音樂人楊峻榮擔任總經理。旗下有溫嵐、周杰倫、南拳媽媽同蔡詩蕓等藝人。
喺2011年底，阿爾發音樂總部遷移至臺北市重慶北路三段，轉型為音樂製作公司與經紀公司同版權經紀管理型態，主要作者為巫宇軒、詹宇豪、林理惠等作者。該公司同角頭音樂共有錄音室，2012年發行女子創作同聲團體火星熊，2014年發行少女團體Dears。
MusicBrainz係一個創建類似freedb項目嘅協作音樂數據庫項目，佢主要係針對光碟數據庫嘅限制，CDDB係一個響互聯網上搜尋CD資料嘅軟件數據庫。MusicBrainz已經將呢個目標擴展到超越CD元數據庫，成為一個結構化嘅在線音樂數據庫。
截至2021年8月，佢包括咗大約190萬名藝術家、300萬張專輯同埋2500萬張錄音製品嘅信息。而且用戶可以使用同MusicBrainz嘅通信軟件來添加元數據標籤到佢哋嘅數碼媒體文件，譬如ALAC、FLAC、MP3、Ogg Vorbis或者係AAC。
1949年後，好多上海嘅電影工作者移民香港，成立咗長城電影製片、鳳凰影業、新聯影業、中原電影製片呢四間電影公司，喺1950年代早期對香港電影產業有好大影響。由於佢哋屬於「左派」陣營，所以拍攝嘅功夫片並唔多，不過亦有少量包括《少林寺》同《少林小子》呢啲影響大嘅動作片。
燕豪芬係荷蘭南部北布拉邦省嘅城市，係個自治市。呢個市有唔同嘅譯名，港澳譯做燕豪芬，臺灣譯做恩荷芬，中國大陸譯做埃因霍溫。呢個城市嘅位置曾經係Dommel河同Gender河交匯嘅地方，二戰之後Gender河截斷咗，而家得返Dommel河流過市區。
1232年，布拉邦公爵亨利一世授予呢度城市權。當時燕豪芬先啱啱起咗無耐，係個鎮，得170戶人，鎮之外有處碉樓。佢之所以會發展起身係因為佢位於荷蘭同Liège嘅貿易綫度。1388年起咗城牆，1413年到1420年發展成城市。
喺1568年到1648年八十年戰爭期間，荷蘭同西班牙打來打去，燕豪芬亦都喺兩國之間幾度易手，最終1583年燕豪芬之圍中畀西班牙完全毀壞。之後1629年燕豪芬加入荷蘭共和國。後來燕豪芬喺法國控制期間又畀法國勢力破壞，喺19世紀工業革命之前，燕豪芬已經衰落成鎮仔。
工業革命之後，公路、鐵路、運河等交通狀況一下子改善咗，城市復興。1891年飛利浦喺燕豪芬開張，一個世紀以來一直係飛利浦電子研究、發展設施嘅基地。20世紀初汽車產業興起，DAF喺度創業，慢慢噉由煙草、紡織產業轉型爲電機產業。
1870年萊比錫人口增長超過10萬人，成為大都市。而從1190年起，萊比錫就係中歐重要嘅大型商會舉辦地。佢喺歷史上長期以來係印刷業、書市中心，重早過法蘭克福。同時萊比錫有歐洲最老嘅大學之一萊比錫大學。
英皇集團嘅金融業務係集團嘅主營業務，英皇金融證券集團旗下分行數目係同行之冠，並已經喺澳門同東南亞建立業務。旗下包括專營外匯買賣業務嘅英皇金融集團有限公司同埋從事黃金兼貴金屬買賣服務嘅英皇金業投資有限公司。
而集團亦都一早喺1990年將業務擴展到澳門，成立咗英皇金融集團有限公司。英皇證券集團就專營證券及期貨經紀業務，旗下英皇證券有限公司同埋英皇期貨有限公司代客買賣喺香港同埋多個海外金融市場掛牌嘅股票、債券、基金、期權連衍生產品。
英皇集團負責地產業務，1990年上市，係英皇集團核心業務之一。為咗落實集團多元化發展策略，英皇集團不斷努力發展、投資同埋管理各類型地產項目。項目咩嘢都有，包括大型綜合發展項目、寫字樓、購物商場、住宅、酒店，同埋共享工作空間等等，分佈喺香港、澳門同埋中國各個主要城市。
當中大多位處喺全球著名地段，包括香港羅素街、北京長安街、同埋倫敦牛津街等等。其項目包括淺水灣「the pulse」、「南灣御苑」、舂坎角「御濤灣」、大埔嘅低密度住宅大樓「龍成堡」同「映月灣」、 西營盤「維港峰」、長沙灣「喜遇」同屯門「珀居」等等。
英皇鐘錶珠寶係集團嘅基石業務，2008年7月喺香港聯合交易所上市。經過多年發展，而家已經喺國際享負盛名，分店佈滿香港、澳門各購物旺區，專門代理世界一級嘅鐘錶品牌，好似勞力士、卡地亞、百達翡麗、伯爵及歐米茄等。
而喺珠寶鑽飾方面，英皇鐘錶珠寶獨特用心嘅設計，贏盡國際口碑，奠定咗喺亞洲珠寶界嘅地位。2009年又喺尖沙咀嘅歷史建築物「1881」成立第一間珠寶旗艦店。2013年一度衝出國際，喺新加坡連開四店。2018年，業務更打入馬來西亞。
英皇集團喺九十年代陸續成立英皇娛樂集團、英皇電影、以及英皇戲院，全面投入文化創意產業，迄今累積電影、電視劇集、音樂唱片、演唱會、舞台劇等唔少作品，旗下多位藝人揚名國際，多個周刊品牌風行線上線下。後來又拓展電影院業務，貫通成個電影行業嘅產業鏈。
英皇集團旗下嘅新傳媒集團喺1999年成立，從事出版同埋發行，每星期出版唔同刊物，五本刊物分別係《東方新地》、《新假期》、《新Monday》同埋《經濟一週》。隨著免費報章出現，傳統報章近年嘅銷量大幅下降，加上讀者讀報習慣有所改變，《新報》長期處於虧蝕狀態，決定2015年7月12號起停刊，所有受影響員工都獲合理賠償同埋妥善安排。
新傳媒喺本地同埋國際比賽中都拎到機構頒授獎項，如Galaxy Awards、Astrid Awards、「亞洲出版大獎」同埋「傳媒轉型大獎」，又喺Marketing Magazine Spark Awards for Media Excellence卓越傳媒大獎2017中橫掃一共33項大獎，包括全場兩個最高榮譽大獎 Media Brand of the Year「年度最佳媒體品牌大獎」同埋 Media Owner of the Year「年度最佳媒體」。
歐化傢俬喺1975年成立，專門代理歐洲嘅高級傢俬，為歐化國際有限公司所管轄。歐化傢俬網羅大量風格時尚、舒適耐用嘅品牌，零售門市遍佈香港咁多區。除咗零售之外，又透過旗下唔同品牌將業務作多元化發展，包括從事床褥、梳化同埋床品批發同零售嘅歐化寶、主打優質輕巧傢俬同埋丹麥潮流家品嘅 at.
英皇院線，又叫英皇戲院，係香港同中國大陸其中一個戲院院線，由英皇娛樂經營，中國大陸業務喺2014年開始，香港業務喺2017年開始，而家喺香港有7間影院，中國大陸有2間全資嘅影院同埋5間同UA院線合資嘅影院。
洪助昇，係香港男演員，喺2017年港台電視劇集《獅子山下2017》其中一個單元《郎如春日風》擔正做主角而出道。佢都有去玩ViuTV嘅全民造星2，佢都成為咗由DailyView排出十大最受網民關注新星之一 。
沈震軒係香港男演員，效力過無綫電視、太陽娛樂文化同邵氏兄弟，2006年參與TVbeople選舉成功入圍，2008年畢業於無綫電視第22期藝員訓練班，其後加入無綫電視參與主持，拍劇工作。2011年憑熱播劇集《潛行狙擊》飾演嘅同性戀者何賜登而廣為人知。
郭思2013年本嚟讀香港公開大學翻譯系，2014年轉校到香港教育學院科學與網絡科技系。佢喺2014年參選過FACE UStar校花競選，入圍最後十強，同年亦開始接模特兒工作。佢喺2016年亦做埋自由身嘅網上KOL。
馬昊天、蘇建秋同張子偉係自細一齊大嘅好兄弟，三個人長大後都喺香港警務處毒品調查科駐守。其中阿秋喺販毒集團入面做卧底好耐，唔能夠過正常人生活令佢極為煩躁，大哥兼上司阿天同探員兄弟阿偉成日勸解話，捉到最後一個大毒梟佢就可以歸隊。
警隊高層要阿秋繼續跟進以放長線釣大魚，阿秋深感不滿。最後三兄弟決定一齊走到泰國捉捕大毒梟八面佛，幫阿秋解脫。點知，八面佛僱用傭兵部隊打擊警察，危急時刻重要阿天喺阿秋同阿偉兩兄弟中選擇一個帶走，令阿天進退兩難。
1999年自己畀錢拍同導演短片《暑期作業》，提名台灣金馬獎最佳短片，同參加幾個國際影展。2001年，彭浩翔第一部長片《買兇拍人》得香港電影金紫荊獎最佳編劇同提名香港電影金像獎最佳編劇。2005年，《公主復仇記》參加東京國際電影節。
邱念恩喺香港專業教育學院會計學高級文憑畢業，曾經2011年《FACE》U Star入圍十強校花，當時外號「IVE糖妹」。做咗As One成員後，佢染咗成頭金毛，形象突出。佢多次被記者拍到有多次與少東外出，於2015年5月因傷患退出，並重返校園讀書。
崔碧珈喺香港出世，佢讀過英國錫菲爾德大學工商管理研究生碩士課程，大學入面一路都有參加戲劇班。2012年佢讀緊碩士二年班，暑假返香港時，有機會識到太陽娛樂文化管理層黃柏高，所以決定放棄返英國讀書，留喺香港發展演藝事業。
Cookies係香港冇咗嘅唱歌組合，初期由9位成員組成，但時隔一年縮水成由鄧麗欣、楊愛瑾、傅穎同吳雨霏四位成員組成嘅組合。佢哋嘅經理人係黃柏高，並由金牌娛樂事業出版唱片。從2003年開始，坊間又叫佢哋做Mini Cookies。
鄒文正，原名鄒正，用過藝名鄒正勤，係香港男歌手，廣東茂名出世。佢2005年參加東方衛視嘅《我型我秀》，晉身全國20強，之後喺廣州發展。2010年佢到香港發展，做過金牌大風旗下歌手，2015年轉投Viva。
佢入行前係學生、兼職模特兒。佢參加由Yes!同EMI舉辦嘅歌唱比賽而加入Cookies，起2003年脫離Cookies加入香港電台。香港電台屬下年青人網上平台Teen Power喺2004年成立，佢亦加入成為Web J。
《我要做Model》係一套喺2004年上映嘅香港喜劇電影，由鄭中基同林嘉欣擔任主演，其他主演包括李燦森、鍾鎮濤同森美等。呢套戲係鄭中基繼《龍咁威2003》後再度喺喜劇入面擔演男主角，同時係資深藝人許冠英生前電影遺作。
新傳媒私人有限公司，簡稱新傳媒，係新加坡嘅媒體集團，由政府部門演變成為名義上嘅商業機構，唯一股東係由新加坡政府操控嘅淡馬錫控股。新傳媒係新加坡唯一免費電視經營者，同時跨足廣播電台、電影製作同埋報紙媒體。
任劍輝喺廣州出世，自細跟阿姨小叫天學粵劇，喺停咗辦嘅廣州市第三十九小學畢業。早期加入鏡花艷影班，喺廣州十八甫真光百貨公司天台遊樂場演出粵劇。十四歲跟咗有女馬師曾之稱，喺廣州先施公司天台做主帥嘅粵劇女小武黃侶俠學藝。
1935年夏曆四月十八日，「鏡花影」全女班喺澳門開鑼，喺「澳門賽狗會萬家樂戲院演鏡花影女劇團」嘅海報見到武生梁少平、文武生任劍輝、小武呂劍雲、唯一艷旦牡丹蘇、青衣旦粵蘭芳、花旦鍾翠蟬等等。後期，任劍輝執帥印嘅「鏡花艷影」係省港澳唯一長壽全女班，同花旦徐人心、車秀英、紫雲霞喺清平戲院大放異彩，任劍輝有「女桂名揚」之稱，之後有「女薛覺先」陳皮梅，同「女馬師曾」陳皮鴨加盟，為尊重陳氏，將劇團名稱由「鏡花艷影」改為「梅花艷影」。
1941年香港淪陷，大量香港著名粵劇藝人去澳門謀生。直到1942年中，出現僧多粥少嘅情況。陳皮梅離開澳門返回內地。 隨後，任劍輝又受平安戲院聘請，加入「平安劇團」同兩位花旦譚蘭卿同上海妹合作，組成「三王劇團」，劇目有《好女兩頭瞞》。
去到日治時期，任劍輝同陳艷儂、靚次伯、歐陽儉等人喺澳門成立「新聲劇團」，劇目有《紅樓夢 》、《海角紅樓》、《蕭月白》、《情淚浸袈裟》等等。 新聲前身係1943年嘅「鳴聲劇團」，花旦鄧碧雲。劇目有由歐陽儉編劇，1943年8月6日首演有《晨妻暮嫂》。
1956年6月18日，首屆利舞台開鑼，上演唐滌生《紅樓夢》，7月4日演《唐伯虎點秋香》，7月9日演《紅樓夢》及《唐伯虎點秋香》。1956年11月19日第二屆至1961年9月第九屆，演出劇目包括《牡丹亭驚夢》、《穿金寶扇》，《蝶影紅梨記》、《花田八喜》、《帝女花》，《紫釵記》、《九天玄女》、《西樓錯夢》，《再世紅梅記》、《白蛇新傳》。
1972年6月18日，香港發生咗空前嚴重嘅雨災，任劍輝同白雪仙率領「雛鳳鳴劇團」成員，喺6月24號晚，喺無綫電視嘅籌款節目中義唱賑災，任白演唱咗「李後主」中嘅「去國歸降」一段，爾次亦係任劍輝最後一次公開嘅演出。
1995年，任劍輝獲香港電影金像獎協會喺電影金像獎頒獎典禮追頒「戲曲電影百年殿堂大獎」，以表揚佢對香港戲曲同電影嘅重大貢獻。同年11月15號，香港郵政發行$2.60特別任劍輝郵票，以表揚任劍輝嘅才能。
上官流雲，南洋歌手，亦係演員，活躍於英國治下之馬來亞同星架坡，亦有到香港。上官流雲為藝名，本名不詳，生平亦不詳。由於唐人喺馬孻，有福建人、亦有廣東人，佢亦曉唱廈門話同廣東話，亦曉中國國語。國語歌新馬來情歌，都幾出名。
張德蘭真名「張圓圓」，佢喺香港土生土長，鄉下喺廣東省順德，屋企十兄弟姊妹中排最細，大約四、五歲嗰時家姐幫佢報名參加歌唱比賽，當中以《媽媽好》一首歌攞到冠軍，之後加入無綫電視，並同沈殿霞、汪明荃同埋王愛明組成「四朵金花」，同時又認識咗樂壇教父顧嘉煇，之後咁多年唱過數之不盡嘅「經典金曲」，代表作包括《鮮花滿月樓》、《願君心記取》、《網中人》等等，近年間中做演唱會嘉賓。
文千歲喺廣東番禺茭塘村出世，7歲就開始做大戲，跟老豆黃千峰入「前程劇團」。約莫9歲跟北派師傅竇庭志學北派武藝，後尾跟咗何湘子，做龍虎武師，藝名「若游龍」。13歲入「人之初劇團」，藝名「小千歲」，1963年改名叫「文千歲」。
1973年，同麗莎合唱《桃紅柳綠》，攞「金唱片獎」。1976年，同梁少芯組「千歲粵劇團」，後尾改名叫「富榮華粵劇團」，喺美加、澳洲、東南亞同中國大陸演出。之後又成立「千連芯粵劇團」同「千連芯青少年粵劇團」。
四朵金花，簡稱四金花，係一個活躍喺1970年代嘅香港四人女子音樂組合，成員有沈殿霞、汪明荃、王愛明同埋張德蘭。1973年初出現喺無綫電視翡翠台晚間綜藝節目《歡樂今宵》入面，最初重未有名嗰陣時，畀譚炳文戲稱為「四個番瓜」，後來先至由譚炳文改為「四朵金花」。
佢喺七十年代主唱家計會創作嘅廣告歌《兩個就夠曬數》同為無綫電視同名電視劇主題曲《啼笑姻緣》擔任幕後代唱，好評如潮，亦因為咁做咗藝人黃霑嘅契妹。佢不時喺全球各地表演獻唱，又改編過粵曲《鳳閣恩仇未了情》，揉合東方戲曲嘅詞曲同西方rock music、jazz同rap等音樂元素。
蔡麗貞係1970年代香港童星，1972年參加無綫電視《聲寶之夜》唱歌比賽，成為年紀最細嘅冠軍得主，同年主唱無綫電視電視劇主題曲《春暉》，1973年同另一位童星狄琪喺有聲唱片灌錄第一張唱片《春暉》，1974年喺永恆唱片灌錄個人專輯《萬事如意》及《大鄉里出城》，1978年喺文志唱片灌錄兒歌大碟《青蛙仔學跳水》，亦係佢最後一張個人唱片。
八十年代，佢因喉嚨生繭失聲唱唔到歌，轉喺尖沙嘴亞波羅18的士高做公關經理，升到到總經理，做埋集團行政。因爲掛單問題，畀人尋仇。佢清晨放工喺加連威老道，畀三名大漢斬，肺同背都中刀，左手斷咗幾隻手指，好彩駁返。
澳門出世，讀過粵華中學，1974年畢業後參加過香港無綫電視旨在挖掘歌唱人才嘅節目《聲寶之夜》，靠翻唱《Congratulations》一曲入到決賽，跟住去香港發展，加入娛樂圈。1976年，被無綫金牌編導甘國亮賞識，演出第一套劇集《少年十五二十時》。
陳麗斯，香港歌手，英文寫Chan Lai Sze，英文名Grace Chan。佢唱歌之外，亦有做電視節目主持，演過電視片集。後尾喺香港移民潮時，移民加拿大多倫多。電影跳灰做蕭芳芳幕後代唱，以問我一曲成名。
李龍基屬於香港親中派，經常𠺬自己嘅社交户口發布支持中共嘅帖，响選舉前會幫葛珮帆等民建聯成員拉票，又試過經《香港01》向大眾推薦屈穎妍、鄭國鈞、周天慧嗙彭泓基嘅網上影片頻道，喠𠺬楊官華嘅節目當中話圍繞王青霞學歷造假等嘅糾紛，其實係黃絲帶派別嘅政治陰謀。
佢聲線係以渾厚磁性同埋溫柔深邃出名。喺1978年，佢喺無線業餘歌唱大賽入面以一首《離別的叮嚀》勇奪冠軍，半年後同永恆唱片簽成合約，正式踏上星途。喺 78 至到 82 年間，佢總共推出咗 6 張個人大碟，成績唔錯，銷量最高嘅一張曾經賣過三十萬張，榮獲十大金曲獎，佢亦都得到『工廠妹王子』嘅稱號。
1985 年，佢放棄台前演出轉咗去幕後發展，開始咗 18 年嘅和音生涯，曾經擔任香港著名歌星汪明荃、張國榮、許冠傑、譚詠麟、林子祥等嘅和音，有『和音界天王』嘅稱號。多年嚟佢知名不衰嘅金曲，譬如《離別的叮嚀》、《我是痴情無限》、《再會了，野茉莉》、《故鄉的雨》、《大內群英續集》等等都喺香江廣泛流傳，因為佢把聲溫柔迷人，真係好難有人可以勁過佢，所以又俾傳媒加以『靚聲王』呢個美譽。
2003年，佢推出咗《唱好女人》個人專輯，銷量達到白金，趁住個勢喺香港伊利沙伯體育館舉行咗四場 '唱好女人演唱會'，場場爆滿。第二年再舉行咗'04 好聽演唱會'，事業達到高峰，趁住勢頭大好舉行咗2005年嘅 '唱好自己演唱會'。
呢幾場演唱會都掀起熱潮，可以話每次都冇位淨，兼且佢推出嘅唱片幾乎全部大賣，搞到佢呢位『靚聲王』喺退居和音之位沉寂咁多年之後，超快用復出之實力派歌手嘅身份紅翻晒，攞到大量中年人士同經典金曲歌迷嘅熱烈支持。
鄧藹霖係香港唱片騎師，亦係歌手，主要喺1980年代香港聞名，主持過電台深宵節目《把歌談心》。佢主持過香港電台電視節目《香蕉船》，亦喺麗的電視嘅電視劇《IQ成熟時》演出。佢出過唱片，歌之中以《譜一首愛的歌》最出名。
黃汝燊，辛尼哥哥或Sunny哥哥，係香港無綫電視嘅第一位兒童節目主持人，佢早年就讀香港培道小學同路德會協同中學，中學畢業之後入讀香港浸會學院，主修社會學，副修心理學。喺1976年無綫電視製作第一個兒童節目《跳飛機》就擔任主持。
蔣麗萍自細喺九龍大磡村木屋區長大，屋企有7名兄弟姊妹，二家姐蔣麗芸曾任民建聯立法會議員，阿妹蔣麗莉及蔣麗苑分別係香港總商會第一位女主席同埋震雄集團行政總裁。爸爸蔣震係實業家兼震雄集團創辦人。蔣麗萍早年就讀潔心小學同埋聖母書院。
1988年2月16日，喺中國中央電視台春節聯歡晚會獻唱《故鄉情》而得到中國大陸人民認識。當佢嘅演藝事業如日方中嗰時，蔣麗萍選擇息影結婚。婚後，佢相夫教子同埋轉行做地產投資。因為佢自細受爸爸嘅慈善同愛國心影響，一直以樂於助人為目標。
2013年，蔣麗萍創立「愛基金」關懷中國留守兒童嘅、同年又創辦「一生最美的祝福音樂巡迴佈道團」主要喺香港同北美舉辦佈道音樂會，同埋喺2019年創立「香港校園生命工程」與30多間中小學合作開辦品格教育課程。
1979年參加業餘歌唱比賽，並憑《簾捲西風》呢首歌攞到冠軍而入行，最為人熟悉嘅代表作包括《萊茵河之戀》、電影《靈氣迫人》主題曲《夜夜痴纏》，重有喺1989年由音樂人黃家駒作曲嘅《歲月無聲》。以及喺1980年代中期「非情歌運動」嘅代表作品《螳螂與我》同《唐吉訶德》，以粵語流行曲嘅「習慣」嚟講，呢類題材係較為少見。
胡渭康係香港男藝人，現時嘅邵氏兄弟藝員、前無線電視同埋前亞洲電視旗下藝人。先後係1982年用歌手身份出道，同年加入小虎隊。佢自1986年首次加入無綫電視，1989年再轉投亞洲電視，2001年起一度引退，到2010年代復出幕前，2014年，下半年佢再次投身無綫電視，2023年，下半年佢正式離開無綫電視，結束22年嘅賓主關係。
吳潔梅係香港女歌手。1980年代中香港有好多樂隊唱城市民歌一類歌曲，講當時社會狀況。1987年到1989年之間，吳潔梅同另外四個組成有基督敎背景嘅赤道，都係呢個時代嘅產物。雖然有基督敎背景，樂隊唱嘅歌無乜濃厚宗敎思味。
李敏係香港作家、填詞人，寫過27本小說、12本散文、超過700首歌詞、22個電影劇本同多個報紙雜誌專欄。佢同時做過歌手、電影編劇、電視同電台節目主持，瓣數好多，俾人叫做「才女」。佢大女李賞亦係位演員。
2000年代初，蔡齡齡復出，主持電台節目，喺香港電台第一台同陳永業齊齊主持午間節目《開心新航線》，直至後來港台重組節目，同《朝朝早精神好》合併成為今日嘅《開心日報》為止。2007年8月20號，接替王雅文，喺逢星期一晚八點到九點，喺香港電台第一台，主持懷舊英文金曲節目《恬淡情懷》。
陳雅雯，係香港女模特兒，2022年參加ViuTV真人騷《尾二一屆口罩小姐選舉》同香港開電視真人騷《Summer Girls 2022》而畀人認識，前者晉身50強後止步，後者喺拍攝嗰陣因屋企人中武肺而決定退選。
1989年至1993年，鄭柏林參與演出香港電台嘅《親親孩子天》、《柏林週記》等電視劇，以「冬菇頭」嘅形象成名。喺1990年代，鄭柏林參與演出多部香港電影，包括《小飛俠》、《踢到寶》、《一咬OK》、《契媽唔易做》、《追日者》、《帶子洪郎》、《愛的世界》等。
葉子楣，原名葉蘇群，係香港電影演員，鹹濕片女星嘅代表，因為波大而有個朵叫「波霸」。佢喺香港出世，祖籍廣東台山，1985年出道，做亞洲電視藝員，拍過幾套劇，1988年加入嘉禾電影後開始拍三級片而開始出名，最出名作品係《玉蒲團之偷情寶鑑》。
葉玉卿喺2020年11月接受過香港蘋果日報嘅訪問，提到自己同個女都係共和黨人，而且支持當奴侵連任。葉玉卿又批評「民主黨嗰邊好激進，郁吓要生要死」，就算武漢肺炎病毒喺中國傳嚟，但當奴侵唔係話中國人傳過嚟，又話美國係民主國家，梗係同共產黨唔啱，當奴侵唔係針對種族，只係針對共產黨。
AMK，前身叫Adam Met Karl，係香港嘅獨立樂隊。Adam Met Karl喺1989年組成，最後AMK喺1996年解散。成員包括關勁松、麥海珊、許惠琛、玲玲等，係當時香港獨立樂圈入面較為受歡迎嘅樂隊，聽講佢哋唱片嘅銷量亦都係當時香港獨立樂隊裡面最高。
林俊賢係香港一藝人，1982年無綫電視藝員訓練班第11期畢業，1980年代係無綫電視小生之一，主演《男兒本色》一劇而成名。後尾轉至電影圈發展，亦發展過唱歌事業。1996年退出娛樂圈從商。佢有個女林鈺洧都做咗藝人。
葉蘊儀響香港出世，響聖瑪嘉利女書院讀書。1986年十三歲行街畀星探睇中拍廣告 。初頭廣告有麥當勞同TDK 。佢就憑廣告入娛樂圈，1987年，佢拍第一齣戲《呷醋大丈夫》。1988年，香港日本合作拍咗部《孔雀王子》，佢響裏面演阿修羅。
呢套戲令佢響日本大受歡迎，連帶香港都多人識。1989年，佢響聖瑪嘉利女書院畢業 ，就完全投入娛樂圈，之後拍過好多戲，不過多數係配角，好似有《阿修羅》、《奇蹟》、同埋《霧都情仇》等等 。除咗拍戲，佢重有唱歌出唱片，唔單止香港，響韓國，日本，臺灣都有 。
1995年5月，佢同香港玩具生意人陳柏浩閃電結婚 ，婚事亦都大張旗鼓，而且引退相夫敎子。1996年佢哋大陳紹臻出世 ，1997年，佢同朋友響銅鑼灣開咗間紙黏土學校 。1999年11月，個女衍出世 。其實陀住個女嗰陣，老公已經有外遇，老公最後提出離婚 。
林寄韻喺1986年拍攝可口可樂電視廣告而入行，係已故音樂人黎小田嘅新抱。淡出後曾經同唔少時裝同生活雜誌寫文，以活躍文字媒體為主，亦曾經同香港著名風水師傅李居明一齊主持商台節目《潮爆開運王》。喺2008年，佢同黎小田獨仔黎兆斌結婚。
2023年12月11日，佢喺北京市因為發病醫治無效過身，死訊喺次日被證實。但係佢生前一直都被傳有紅斑狼瘡個病狀，田啟文話佢生前被全身性紅斑狼瘡病狀困擾，畀佢免疫力低下。佢契兄黃日華2023年12月13日喺《東張西望》指出佢地拍《天地豪情》個陣有睇到佢有紅斑嘅症狀。
邱子茵，用過藝名邱穎欣，係香港商人同前女歌手，曾經係香港寶麗金唱片旗下，同陳曉東、陳慧琳同埋陳建穎一齊推出咗一隻合輯《打開天空》，其中同名主打得到好多人嘅注意。當中陳穎欣仲獨唱咗三首歌《有你以後》、《再渡豔陽天》同《風微涼》，《有你以後》同《風微涼》仲要係佢包辦埋曲詞，都算係創作歌手嚟。
戴恩玲喺香港出世，祖籍廣東河源紫金。佢中學讀可立中學，讀緊書嗰陣代表學校參加聯校音樂比賽攞到亞軍，畀做嘅評判唱碟監製安格斯賞識，之後入咗樂壇。佢喺1993年同星光唱片簽約，出過單曲，1994年改簽華星唱片。
林健華本來係瑞典阿斯利康製藥旗下嘅藥廠主管，喺1995年組成樂團Black box，第二年受滾石唱片賞識加盟旗下魔岩唱片，去左台灣發展，後來樂隊解散，佢轉型為幕後音樂人，並創立J. Music經理人公司，曾經簽過周國賢、張繼聰、王若琪等歌手。
the pancakes係香港一個單人匹馬嘅樂隊。成員得獨立自作自唱歌手dejay，亦都自稱阿戟，原名蔡明麗，但唔中意公開自己中文全名。呢個樂隊最特別嘅地方，係dejay把聲似細路，而啲歌明朗簡單易上口。
dejay係1996年入讀香港大學翻譯系，入住利希慎堂。讀港大期間，佢讀過科Music Technology，發覺自己一個都可以做音樂。佢同其他人夾過Band。1996年三人band，The Postcard。
1997年自己一個搞Ginger Biscuits。1999年又搞過三人band Tricycle Rider。唔同表演有唔同嘅樂隊名，不過到咗the pancakes，就定咗落來。1999年dejay文學士畢業，響香港歌德學院圖書館做過嘢。
之後佢唔做圖書館，轉為全職唱歌。佢做唱片全部係自己一手一腳做嘅，唔理係作曲，填詞，彈樂器，唱歌，錄音，混音都係自己搞掂。dejay佢17歲先學結他，佢亦都識玩少少鍵琴。不過響台佢只係會用一種樂器。唔單止呢，佢連管理宣傳都自己搞埋。
dejay搵過西班牙Elefant Records幫手，出版佢嘅唱片。同一時間佢自己搞埋Rewind Records。香港就Rewind Records負責，而世界各地就Elefant Records搞，但係宜家同Elefant Records嘅合約暫時已經完左。
李嘉文喺香港浸會大學傳理學院新聞系畢業，做過一年國泰航空嘅空姐，2014年參與香港電視網絡招聘活動，臨簽約時HKTV卻唔獲發牌，後尾獲朋友介紹拍麥當勞廣告，之後再加入《100毛》做Fashion版編輯，最後做埋毛記電視主播，開始用藝名「黃慘盈」，而佢接受傳媒訪問問到原名時只會答英文名「Jessica Lee」。
2013年，陸永權以部頭合約身份加盟無線電視拍電視劇，2015年起同拍檔鄭詩君開始拍住鄭裕玲做綜藝節目同資訊節目主持，向影視同主持兩棲發展。2016年憑《幕後玩家》顧成曦一角獲提名2016萬千星輝頒獎典禮最佳男配角，入到最後三強。
清晞誦喺澳洲讀藥劑，喺香港讀藥理，喺2000以歌手身份喺英皇娛樂出道，曾一度畀英皇娛樂雪藏，後來上契名大狀清洪，因為要讀法律而與同英皇娛樂解約，喺英國讀完法律後返香港撈大狀，喺2016轉職做事務律師，正時為何梁律師行擔任顧問一職，做過中國大健康建設產業有限公司嘅公司秘書傍授權代表。
清晞誦嘅第一任前妻係為何美婷，王凱華係渠現任女朋友，清洪係渠契爺。清晞誦曾與方亮瑜有感情關係及錢銀瓜葛，收尾反目成仇，鬧出不少風波。除方亮瑜以外，清晞誦在2002年亦曾與藝人張柏芝傳出誹聞，曾被發現與張柏芝出現醫院及晚飯，惹嚟追求張柏芝嘅揣測，清晞誦重申以事業為重稱與張柏芝為普通朋友。
私生子，仔女一種，講仔女未受公認，父母未經公認方法，私下生出來，無法得到父方而來某啲權益，又或地方，又或一國，失咗某啲權利。公可以指國法、宗教法、宗族法，亦可講地方，講村例，講家法。一般來講，會涉及婚姻法、承繼法、居住權，又關社會福利制度，亦有涉及國籍法。
過去依賴家族維繫地方，都鼓勵用公認方法成婚，生兒育女。私通會打亂家族穩定，擾亂承繼，並不鼓勵。為免擾亂，私生唔受承認。某啲情況，私生仔女會有人睇唔起。不過，亦有時會納入公認，唔再私生。英國舊日有時父母及時結婚，而唔再叫私生子。
由於現今世界大變，有啲寧願同居，唔願結婚，造就有唔少未婚生仔，甚至成為主流。父母仔女之間法例，更睇重仔女一方多啲。又有講求平等，唔再分有私生定與否，通通都有權承繼父方財產。不過有啲法例仍有差異，例如入籍之類。
梁又仟，原名梁寶琪，係香港女演員，2003年透過做樂壇組合3G嘅成員入娛樂圈，拆伙後主要做廣告模特兒，最出名角色係2007年幫邦民日本財務做代言，人稱第一代「邦民女」。2012年加入香港電視網絡讀藝員訓練班，跟住有機會拍電視劇，當中喺《警界線》做「沙律」呢個女配角，開始畀人重新留意。
張景淳係香港藝人，初頭做過樂壇組合Cheers成員，之後入無綫電視做咗TVbeople，亦做過《東張西望》外景主持，到2011年憑劇集《天與地》做「許家明」嘅角色而開始出名。而家佢嘅工作都係拍電視劇為主。
Cream喺2006年8月演唱會後暫時分開，因為Hilda要去愛爾蘭讀書，而Carpo要專注響學業方面。Renee喺2007年10月19號出席一個電台節目叱咤樂壇訪問嘅時候宣佈自己已經獨立發展，同時推出第一首自己嘅歌《無心對峙》，重拍咗第一齣戲《第一誡》。
2006年6月17號李蘊媽咪同埋經理人陪李蘊，上晝去到壹傳媒總部化妝。下晝就跟專車去大埔烏蛟騰影相。四日後，6月21號第752期《壹本便利》就登咗嗰日拍嘅李蘊濕身相，加上誇張標題，引起唔少日注意，有部份人第一日就去影視及娛樂事務管理處投訴，第一日就有成10單。
之後一日，6月22號投訴去到44單，而觀塘重案組因懷疑涉及兒童色情，介入做刑事調查。李蘊嘅經理人公司輝皇娛樂話雜誌嘅內容唔係真嘅，而且相係畀人加工過，重向《壹本便利》發出律師信追究，要求澄清報道同埋公開道歉。
到7月12號觀塘重案組做咗初步調查，而影視處收到嘅投訴去到140。再過四個月，11月14號警方調查半年之後，正式落案起訴壹本便利有限公司、《壹本便利》總編輯袁彩玉同埋承印人百樂門印刷服務有限公司，指控佢哋犯咗觸犯《防止兒童色情物品條例》。
2007年3月19號，案件喺觀塘法院開審，李蘊嘅媽咪出庭作供。《壹本便利》係第一間傳媒機構被控觸犯《防止兒童色情物品條例》。第二日3月20號裁判官林嘉欣裁定，第752期《壹本便利》6頁刊登李蘊濕身照片嘅內容，其中4頁涉及控罪嘅表面證供成立。
2006年8月30號多間傳媒收到一封匿名信，同埋一段聲帶，內容係李蘊經理人、李蘊同埋輝皇娛樂旗下另一名藝人吳筱茵一齊食飯時嘅對話。 李蘊話，聲帶中嘅女仔並唔係佢自己，而李蘊經理人更嚴正聲明，有關聲帶係經過移花接木，唔排除就事件報警求助。
之後跟佢哋到大埔某地方影相，嗰日天氣好熱。Renee換衫時，我發現多咗3套有少少性感嘅衫，我即時拒絕。佢哋卻不停游說，話唔性感同埋影出來好靚，影相時又不停喺Renee身同頭上噴水，指出來效果好些，如果唔好會唔刊登。
想唔到之後喺不知情下，相片喺《壹本便利》刊出，效果既唔健康又被加工，內文亦歪曲事實，好負面，對我同女兒好大傷害。吸收咗今次大教訓，令我認識到部分傳媒嘅操守道德有問題。而家經理人公司會採取法律行動追究，所以我哋唔方便回答問題，以免影響法律程序。
唐劍康喺聖若望英文書院同牛頭角天主教小學畢業。佢中學喺觀塘瑪利諾書院畢業，為排球校隊隊員之一，負責打後排中位置。當時應付緊會考嘅Donald喺收音機聽到招聘廣告，話商台正招請緊辦公室助理，以後補身份加入商台。
之後佢同占拍檔做了一個廣播劇I Love You Boyz，專門諷刺娛樂圈時弊，由於該劇大受歡迎，商台乘勢安排佢同占組成I Love You Boyz，一齊主持新節目萬世巨星。嗰個節目自播出後，一直保持高收聽率，為商台嘅王牌節目之一。
佢喺I Love You Boyz化名為蔡輕麟，2004年加入英皇娛樂公司並推出首張大碟，擔任全碟創作及主唱部份。2005年正式加盟Silly Thing，於同年推出一張專輯並與香港年輕作家王貽興聯手參與及創作三個以I Love You Boyz作主題嘅舞臺劇。
陳嘉健2010年喺畢業香港大學工程學士，大學二年級嘅時候時參加警隊學長計劃後，立志加入警隊。佢後來透過「警務督察招募快線」投考督察，畢業前已通過警隊考核程序，並喺畢業後隨即接受警察學院36周訓練，先擔任軍裝巡邏小隊指揮官，再轉往旺角警區刑事調查隊，曾駐守旺角警區反黑組，其後調任有組織罪案及三合會調查科，一度視為警隊「明日之星」。
觸執毛係一隊來自香港嘅獨立搖滾樂隊，成員包括主音Jan Curious，結他+鍵盤手Mike Orange，結他手Les Hunter，低音結他手Tom Wong同埋鼓手Kitty Trouble。樂隊喺2005年夏天成立，經過多次成員變動，喺2008年春季組成咗而家嘅骨幹陣容。
香港基督徒音樂事工協會，通常用英文縮寫ACM來稱呼呢個機構，係香港一個基督新教音樂創作機構，於1983年成立，用廣東話創作流行音樂去傳揚福音。協會部分成員係香港歌手同音樂家，包括翁慧韻、吳秉堅、陳芳榮、陳鎮華、辛尼哥哥、曾路得、鄧惠欣、趙孟準、金培達、郭多加、吉中鳴、鄭楚萍、麥皓輪、甄燕鳴、古丹青、張滿源、王建威、何威廉、Quin Lam、Charily Chu、Ryan Cheng等等。
1982年初，包括翁慧韻、吳秉堅、陳芳榮、陳鎮華等呢啲人嘅幾位對音樂有異象嘅弟兄姊妹，開始創作粵語嘅現代詩歌，之後得到突破機構的協助出版咗《齊唱新歌》第一集。1983年「香港基督徒音樂協會」正式成立，英文簡稱ACM。
王浩信同女友陳自瑤喺2011年11月11號上午晝11點舉行婚禮，後來兩人經常被傳出關係早已疏遠同埋離婚等嘅消息，但未有得到任何一方證實。2012年4月27號，陳自瑤生咗一個女王靖喬。2017年9月，佢接受訪問嘅時候話個女遺傳咗自己設計天分，鍾意畫畫，父女之間透過爸爸畫畫、女兒油顏色作親子溝通。
劉祖德係一個嚟自香港嘅音樂製作人，佢喺1995年由香港作曲家及作詞家協會舉辦嘅「CASH流行曲創作大賽」成功攞到冠軍之後，就一路開始從事各種音樂作曲同埋編曲嘅工作，主要合作歌手包括容祖兒、楊千嬅、劉德華、張學友、張敬軒、鄭希怡、鄭秀文同埋陳奕迅等等。
佢入行前係全職模特兒，2005年同蔣雅文合拍Botox瘦面治療平面廣告而入行。去到2006年，佢同王浩信合唱歌曲《愛與被愛》，並亦得到一啲關注，之後亦曾經拍過唔同廣告，又曾經同李逸朗傳緋聞，但之後同咗英皇娛樂解約，並無繼續喺娛樂圈發展，轉型做形象設計。
佢喺廣東出世，曾經喺深圳外國語學校讀書。2002年參選環球小姐中國賽區總決賽，獲得亞軍，被經理人朱永龍發掘，簽約成為旗下藝人，拍過多個廣告，2005年加入新藝寶唱片，但只係喺2006年6月1號推出過一隻同名專輯。
Zarahn係香港流行搖滾樂隊，1994年喺紐西蘭成立，成員包括主音兼結他手Endy、結他手Goro高佬、低音結他手兼主音Joey同埋鼓手Jerry。樂團嘅名「Zarahn」係嚟自Endy同埋Goro結他老師個名。
2016年5月5號17點20分，喺廣州越秀區東川路91號大院入面出現咗得人驚嘅謀殺案，嗰時犯罪嫌疑人劉某跟住人出入門禁，上到陳仲偉嘅住所入面將佢同老婆斬成重傷。陳仲偉受傷後馬上送到醫院，但經歷咗43個鐘頭盡力搶救，重係證實不治。